Brandstof maak 98% van die totale gewig uit van ’n vuurpyl wat die aarde se aantrekkingskrag moet ontsnap vir ’n reis na die buitenste ruim. Ishimatsu meen dit sal veel goedkoper wees om met minder brandstof op te styg, en dan onderweg vol te maak.
Volgens hom is die bestanddele vir vuurpylbrandstof reeds op die maan, naamlik waterys en regoliet. Die brandstof kan van die maan met geoutomatiseerde vuurpyle na verbykomende tuie geneem word sodat die tuie nie op die maan hoef te land nie.